b'\n_START_ARTICLE_\nTandemhopp\n_START_PARAGRAPH_\nEt tandemhopp er et fallskjermhopp der to personer hopper sammenfestet med \xc3\xa9n fallskjerm. Tandeminstrukt\xc3\xb8ren er en sv\xc3\xa6rt erfaren fallskjermhopper som er spesialutdannet til \xc3\xa5 gjennomf\xc3\xb8re denne type hopp, mens tandemeleven eller passasjeren oftest er uten fallskjermerfaring. Instrukt\xc3\xb8ren kontrollerer hele hoppet fra utsprang, frittfall, skjermflygning til landing. Eleven trenger kun 15\xe2\x80\x9330 minutter oppl\xc3\xa6ring._NEWLINE_Tandemhopp er en popul\xc3\xa6r gave til jubilanter og som aktivitet i utdrikningslag. Tandemhopping kan ogs\xc3\xa5 benyttes for \xc3\xa5 utdanne nye fallskjermhoppere, men i Norge benyttes andre oppl\xc3\xa6ringsformer (linekurs, AFF-kurs).\n_START_SECTION_\nUtstyr\n_START_PARAGRAPH_\nTandemhopping krever spesialkonstruert fallskjermutstyr. Etter utspranget p\xc3\xa5 instrukt\xc3\xb8ren utl\xc3\xb8se en bremseskjerm (eng: drogue) for \xc3\xa5 redusere hastigheten til ca. 200 km/h som er terminalhastigheten til single hoppere. Dette er p\xc3\xa5krevet for \xc3\xa5 kunne f\xc3\xa5 en trygg og behagelig skjerm\xc3\xa5pning, samtidig som det gj\xc3\xb8r det enklere for en fallskjermfotograf \xc3\xa5 forevige hoppet._NEWLINE_Tandemskjermer er minst dobbelt s\xc3\xa5 store som vanlige sportsfallskjermer for \xc3\xa5 kunne b\xc3\xa6re den \xc3\xb8kte vekten._NEWLINE__NEWLINE_Det har ogs\xc3\xa5 v\xc3\xa6rt gjennomf\xc3\xb8rt tandem BASE-hopp.'